पाएं अपने शहर की ताज़ा ख़बरें और फ्री ई-पेपरडाउनलोड करें
सरकार व प्रशासन को मौत और जीवन दोनों का बराबर इंतजाम करना पड़ रहा है। दुर्भाग्य से अलवर के जिला अस्पताल में जीवन देने वाला ऑक्सीजन प्लांट तो अभी चालू नहीं हो सका है। वहीं, कई महीनों से बंद पड़ा इलेक्ट्रिक शव दाह गृह शुरू कर दिया गया है। श्मशान घाटों पर कोरोना से पहले की तुलना में दोगुना से अधिक शव आने का क्रम जारी है। शहर के अकेले तीजकी श्मशान घाट में एक दिन में 10 से 15 लोगों को अंतिम संस्कार होने लग गया। जबकि पहले केवल औसतन 4 लोगों का अंतिम संस्कार होता था। यही अनुपात शहर के अन्य श्मशान घाटों का है। बीच-बीच में कभी मौत के आंकड़े कभी कम -ज्यादा भी हो जाते हैं।
अलवर के तीजकी श्मशान घाटन पर वर्ष 2018 में इलेक्ट्रिक शव दाह गृह लगाया गया था। पिछले कई महीने से यह खराब पड़ा था। अब कोरोना महामारी में मौत पर मौत होने लगी तो प्रशासन को लगा इलेक्ट्रिक शवदाह गृह की जरूरत बढ़ सकती है। जिसे देखते हुए नगर परिषद ने इलेक्ट्रिक शव दाह गृह एक दिन पहले ही ठीक करा दिया। अब उसमें वापस शव का अंतिम संस्कार होने लग गया है।
600 एलपीएम का प्लांट नहीं चालू
जिला अस्पताल में पिछले साल केन्द्र सरकार के बजेट से 600 एलपीएम का ऑक्सीजन प्लांट लगाया गया था। जो अब तक चालू नहीं हो सका है। जबकि इस समय अस्पतालों के भीतर व बाहर ऑक्सीजन की कमी के कारण मरीज दम तोड़ रहे हैं। हर दिन कहीं न कहीं से एसी तस्वीरें सामने आती हैं जहां मरीज बिना ऑक्सीजन के दम तोड़ देते हैं। कहीं अस्पताल के भीतर तो कहीं बाहर। असल में ऑक्सीजन की खपत कई गुना बढ़ा चुकी है। जबकि उत्पादन कम है। इस कारण जिला अस्पताल के ऑक्सीजन प्लांट का चालू होना बहुत जरूरी है।
मरीज भर्ती नहीं कर रहे अस्पताल
अब जिले के हालत ये हैं कि ऑक्सीजन की जरूरत वालों को अस्पतालों में बैड नहीं मिल पा रहे। वेंटिलेटर की जरूरत वाले मरीज तो दम तोड़ रहे हैं। उनको कहीं जगह नहीं मिल पा रही। असल में अस्पतालों के पास बेहद कम वेंटिलेटर हैं। मरीजों की संख्या काफी ज्यादा है। इस समय जिले में ऑक्सीजन के करीब 800 से अधिक बैड फुल हो चुके हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva hin_Deva zho_Hant eng_Latn